10 mejores hoteles familiares en Hope - TripAdvisor
10 mejores hoteles para niños en Hope
N.º 1 de 1 B & B en Harrison Hot Springs
A 26,3 km del Hope Hersiene inperkingsmaatreëls vir Suid-Afrikaanse skole - Solidariteit WêreldSolidariteit Wêreld
Tuis › Nuuskantoor › Hersiene inperkingsmaatreëls vir Suid-Afrikaanse skole
Hersiene inperkingsmaatreëls vir Suid-Afrikaanse skole
Die departement van basiese onderwys het nuwe riglyne gepubliseer wat fokus op die heropening van skole onder die huidige inperkingsmaatreëls van die Suid-Afrikaanse regering.
Die nuut-gepubliseerde riglyne stem grotendeels ooreen met vorige wysigings wat deur die departement gemaak is, maar gee meer duidelikheid oor sekere sleutel-elemente rakende die heropening van skole en ander kwessies soos koshuise en eksamens.
Die volgende punte word bespreek:
Heropening van koshuise
Volgens die departement van basiese onderwys mag skoolkoshuise toegelaat word om oop te maak, mits hulle aan die departement se minimum gesondheids-, veiligheids- en distansiëringsmaatreëls asook ander vereistes voldoen wat op Covid-19-regulasies van toespassing is.
Die riglyne bevat nuwe vereistes vir skole wat beplan om hul koshuise te heropen asook vir dié wat beplan om hul koshuise te sluit.
Volgens die riglyne kan koshuise oopmaak sodra die kennisgewing en verklaring deur die skoolhoof of die hoof van die beheerliggaam aan die hoof van die departement voorgelê is. Heropening geskied egter met die verstandhouding dat die provinsiale onderwysdepartement die reg voorbehou om inspeksie te hou sodra die koshuis heropen, om te verseker dat daar aan die nodige maatreëls en vereistes voldoen word.
Volgens die riglyne sal die Mei/Junie-eksamen vir kandidate wat in 2020 vir die Senior en Nasionale Senior Sertifikaat geregistreer het, in die November/Desember-tydperk plaasvind.
Die riglyne bepaal ook dat die eksamen sal voortgaan wat in die November/Desember-tydperk geskryf gaan word, maar dat dit onderhewig is aan die aangepaste rooster en die hersiene skoolkalender vir 2020.
Die nuwe riglyne maak spesifiek voorsiening vir ouers wat weens kommer oor die Covid-19-pandemie nie hulle kinders wil terugstuur skool toe nie. In hierdie gevalle moet ouers by die hoof van die departement of die departement van onderwys aansoek doen vir vrystelling.
Ingevolge artikel 4 van die Skolewet kan slegs die hoof van die departement ’n leerling gedeeltelik, voorwaardelik of volledig van verpligte skoolbywoning vrystel. Dit moet egter in die beste belang van die leerling wees.
Vrystelling is onderhewig aan die voorbehoud dat ouers redelike pogings aanwend om te verseker dat die leerlinge tuis onderrig word en dat dit ooreenstem met die leermateriaal wat deur die skool voorsien word.
Volgens die riglyne moet ouers aan die wetlike vereistes voldoen wanneer hulle aansoek doen dat ’n leerling tuisonderrig ontvang soos bepaal in artikel 51 van die Suid-Afrikaanse Skolewet.
Die departement van basiese onderwys het die nasionale kurrikulum hersien om te kompenseer vir die onderrigtyd wat as gevolg van die nasionale inperking en die aanpassing van die skooltermyne verlore is.
Die hersiene kurrikulum, onderrigplanne en riglyne is by die volgende skakel beskikbaar: https://www.education.gov.za/Home/RecoveryPlan2020.aspx
Sertifikate en permitte
Volgens die riglyne word skoolbeamptes wat daagliks na en van die werk af moet reis, toegelaat om tussen metropolitaanse gebiede, provinsies en distrikte te beweeg mits hulle die regte permit het. Hierdie permit kan uitgereik word deur die hoof van die departement, ’n afgevaardigde amptenaar of, in die geval van ’n skool, deur ’n skoolhoof of persoon wat deur hom of haar afgevaardig is.
Vir enige navrae, stuur gerus ’n e-pos aan die Skoleondersteuningsentrum (SOS) by www.skole.co.za.